คือว่า ไปหาแล้ว บอกว่า ต่อมทอนซิลเป็นหนองต้องฉีดยาและรับยาไปกิน พอหลังจากนั้นรู้สึกดีขึ้นแต่ปวดเนื้อปวดตัว ปวดตั้งแต่ต้นคอลงมา ไม่ทราบว่าจะเป็นอะไรมั้ยคะะ?
สวัสดีค่ะ ต่อมทอนซิลอักเสบเป็นโรคการติดเชื้อแบคทีเรียที่ต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูงการรักษาคือการรับประทานยาฆ่าเชื้อ ยาแก้ไอ และยารักษาตามอาการอื่นๆ กรณีนี้ยาที่ฉีดน่าจะเป็นยาฆ่าควรไปฉีดยาให้ครบเพื่อป้องกันการดื้อยา และสามารถรับประทานยาบรรเทาอาการอื่นๆเช่นยาลดไข้ ยาแก้เจ็บคอได้อาการปวดเมื่อยตามตัวดังกล่าวมาอาจเกิดจากการมีไข้ ที่มาพร้อมการเป็นหนองที่ทอนซิล หรือเป็นอาการจากผลข้างเคียงของยาได้ แต่เจอได้น้อย และคงต้องทราบชนิดยาที่แน่นอนด้วยการดูแลตัวเองเบื้องต้น ควรดื่มน้ำมากๆ งดการใช้เสียง รับประทานอาหารอ่อนๆและสุกสะอาด หากอาการดังกล่าวยังเป็นต่อเนื่องไม่หายไป ควรแจ้งแพทย์ตอนไปฉีดยาให้ทราบด้วยค่ะ